**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali” sagatavots, pamatojoties uz Nacionālās elektronisko plašsaziņas līdzekļu padomes (turpmāk – NEPLP) apliecinājuma no 12.09.2016. Nr.4-3/566 “Par apropriācijas pārdali”, kurā tiek norādīts, ka NEPLP apliecina, ka finansējuma 150,0 tūkst. *euro* apmērā saņemšanas gadījumā, atbilstoši Elektronisko plašsaziņas līdzekļu likumā noteiktajam, nekavējoties lems par finansējuma nodošanu elektroniskajiem plašsaziņas līdzekļiem, ievērojot Sabiedriskā pasūtījuma un publisko iepirkumu principus, raidījumu veidošanai ar mērķi sekmēt godprātīgu nodokļu nomaksu, kā arī ēnu ekonomikas problemātikas skaidrošanu Latvijas sabiedrībai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 2. septembrī notika sanāksme, kurā piedalījās Finanšu ministrijas (turpmāk – FM) un NEPLP pārstāvji par iespējamo apropriācijas pārdali no FM uz NEPLP (no FM budžeta programmas 97.00.00 “Nozaru vadība un politikas plānošana” uz 47.resora “Radio un televīzija” budžeta apakšprogrammu 03.01.00 “Programmu sagatavošana un realizācija”) 150,0 tūkst. *euro* apmērā, lai, pamatojoties uz Sabiedriskā pasūtījuma principiem, NEPLP varētu izsludināt publiskos iepirkumus elektroniskajiem plašsaziņas līdzekļiem raidījumu veidošanai. Raidījumu mērķis būtu godprātīgas nodokļu nomaksas sekmēšana, kā arī ēnu ekonomikas problemātikas skaidrošana Latvijas sabiedrībai.Šā gada 12. septembrī FM ir saņēmusi NEPLP apliecinājumu, ka tā atbilstoši Elektronisko plašsaziņas līdzekļu likuma 5. panta trešajai daļai, 62. panta otrajai un trešajai daļai un 71. panta otrajai daļai, saņemot finansējumu, nekavējoties lems par daļas piešķirtā finansējuma nodošanu sabiedriskajiem elektroniskajiem plašsaziņas līdzekļiem, un daļas finansējuma konkursa kārtībā nodošanu komerciālajiem elektroniskajiem plašsaziņas līdzekļiem augstāk minēto raidījumu veidošanai 2016. gadā. FM budžeta programmā 97.00.00 “Nozaru vadība un politikas plānošana” ir paredzēts finansējums jaunajai politikas iniciatīvai “Ar sabiedrības informēšanu saistītie pasākumi, lai skaidrotu nodokļu maksāšanas nepieciešamību un informētu, kādiem mērķiem tiek novirzīti samaksātie nodokļi”. NEPLP nepieciešamais finansējums būtu pieejams šajā pasākumā, kura mērķis bija FM sociāli informatīvās kampaņas īstenošana.FM uzskata, ka nepieciešams veicināt izpratni par nodokļu nomaksas nozīmi, vienkāršā un uzskatāmā veidā parādot, kāds ir katra iedzīvotāja un visas sabiedrības ieguvums no godprātīgas nodokļu nomaksas. Informējošie un izglītojošie TV un radio raidījumi veicinātu vienu no Latvijas iedzīvotāju pamatpienākumiem – godprātīgu nodokļu nomaksu, mainot Latvijas sabiedrības attieksmi un paaugstinot iedzīvotāju izpratni par godprātīgas nodokļu nomaksas nozīmīgumu valsts ilgtermiņa attīstībā, kā arī atgādinot, kur paliek nodokļos samaksātā nauda, kādiem mērķiem tā tiek novirzīta un kādus labumus no tās var gūt sabiedrība. Tāpat būtiski sabiedrībai atgādināt, kādas sekas raisa ēnu ekonomika un izvairīšanās no nodokļu nomaksas gan personai individuālā līmenī, gan sabiedrībai un tās vajadzību nodrošināšanai kopumā.Saskaņā ar 2016. gada 10. jūnija Ēnu ekonomikas apkarošanas padomes sēdē apstiprinātajā “Valsts iestāžu darba plāns ēnu ekonomikas ierobežošanai 2016. – 2020.gadam” 5. sadaļas “Nodokļu maksāšanas nepieciešamības skaidrošana, caur efektīvu informācijas apmaiņas, komunikācijas un izglītošanas procesu” 53. punktā pausto – ik gadu būtu jāīsteno sociālos un informatīvos komunikācijas pasākumus par godprātīgas nodokļu nomaksas sekmēšanu un izpratnes veicināšanu par valsts budžeta veidošanu un ēnu ekonomikas riskiem sabiedrībā.**Pasākuma nepieciešamības pamatojums:** Veikt pastāvīgus sabiedrības, it īpaši konkrētu mērķauditoriju informēšanas un izglītošanas sociāli informatīvos pasākumus, veicinot vienu no Latvijas iedzīvotāju pamatpienākumiem – godprātīgu nodokļu nomaksu, mainot Latvijas sabiedrības attieksmi un paaugstinot iedzīvotāju izpratni par godprātīgas nodokļu nomaksas nozīmīgumu valsts ilgtermiņa attīstībai, kā arī atgādinot, kur paliek nodokļos nomaksātā nauda, kādiem mērķiem tā tiek novirzīta un kādus labumus no tā var gūt sabiedrība. Tāpat sabiedrībai tiks atgādināts, kādas sekas raisa ēnu ekonomika un izvairīšanās no nodokļu nomaksas gan personai individuālā līmenī, gan sabiedrībai un tās vajadzību nodrošināšanai kopumā. **Sagaidāmais rezultāts, īstenošanas posmi, nepieciešamie grozījumi normatīvajos aktos:** Sekmēt FM nosprausto mērķi – mazināt ēnu ekonomikas apmēru Latvijā vismaz par vienu procentpunktu gadā, sasniedzot Eiropas vidējo līmeni līdz 2020. gadam. Paaugstināt Latvijas sabiedrības izpratni un informētību par valsts budžeta līdzekļu izlietošanu, valsts budžeta izveidi un paaugstināt iedzīvotāju izpratni par godprātīgas nodokļu nomaksas nozīmīgumu valsts ilgtermiņa attīstībai. Veicināt vienu no Latvijas iedzīvotāju pamatpienākumiem – godprātīgu nodokļu nomaksu.Izskaidrot sabiedrībai, kādas sekas raisa ēnu ekonomika un izvairīšanās no nodokļu nomaksas gan personai individuālā līmenī, gan sabiedrībai un tās vajadzību nodrošināšanā kopumā.Lai nodrošinātu nepieciešamo rezultātu, kā arī sekmētu ēnu ekonomikas apjoma samazināšanu saskaņā ar “Valsts iestāžu darba plānu ēnu ekonomikas ierobežošanai 2016. – 2020.gadam”, kā arī pēc elektronisko plašsaziņas līdzekļu realizēto raidījumu par nodokļu un ekonomikas problemātikas jautājumos, nepieciešams palielināt 47.resora “Radio un televīzija” budžetu 2016.gadā.Nepieciešams pārdalīt finansējumu 2016. gadā no FM budžeta programmas 97.00.00 “Nozaru vadība un politikas plānošana” uz 47. resora “Radio un televīzija” budžeta apakšprogrammu 03.01.00 “Programmu sagatavošana un realizācija” 150,0 tūkst. *euro* apmērā, lai nodrošinātu augstāk minēto raidījumu veidošanu.  |
| 3. | Projekta izstrādē iesaistītās institūcijas | Finanšu ministrija, Nacionālā elektronisko plašsaziņas līdzekļu padome (NEPLP).  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 |  |  |  |
| 2.1. valsts pamatbudžets | 0 | 0 |  |  | 9 |
| 2.1.1. Finanšu ministrijas budžeta programma 97.00.00 “Nozaru vadība un politikas plānošana” |  205 000 | -  150 000 | 0 | 0 | 0 |
| 2.1.2 47.resora “Radio un televīzija” budžeta apakšprogramma 03.01.00 “Programmu sagatavošana un realizācija” | 13 262 595 | 150 000 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 |  |  |  |
| 3.1. valsts pamatbudžets | 0 | 0 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Nacionālā elektronisko plašsaziņas līdzekļu padome (NEPLP). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas.  |

Anotācijas II, IV, V un VI sadaļa – rīkojuma projekts šīs jomu neskar.

Finanšu ministre Dana Reizniece-Ozola

12.09.2016 17:00

1089

Aleksis Jarockis

Tālr.: 67083850

E-pasts: Aleksis.Jarockis@fm.gov.lv